Document ID: 31994L0068

Komisijas Direktīva 94/68/EK
(1994. gada 16. decembris),
ar ko tehnikas attīstībai pielāgo Padomes Direktīvu 78/318/EEK par dalībvalstu tiesību aktu tuvināšanu attiecībā uz mehānisko transportlīdzekļu stiklu tīrīšanas un apskalošanas ierīcēm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Direktīvu 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [1], kurā jaunākie grozījumi izdarīti ar Komisijas Direktīvu 93/81/EEK [2], un jo īpaši tās 13. panta 2. punktu,
ņemot vērā Padomes Direktīvu 78/318/EEK (1977. gada 21. decembris) par dalībvalstu tiesību aktu tuvināšanu attiecībā uz mehānisko transportlīdzekļu stiklu tīrīšanas un apskalošanas ierīcēm [3], un jo īpaši tās 5. pantu,
tā kā Direktīva 78/318/EEK ir viena no atsevišķajām direktīvām, kas attiecas uz EEK tipa apstiprināšanas procedūru, kura ir izveidota saskaņā ar Direktīvu 70/156/EEK; tā kā līdz ar to Direktīvā 70/156/EEK paredzētie noteikumi, ko piemēro transportlīdzekļu sistēmām, detaļām un atsevišķām tehniskām vienībām, attiecas uz šo direktīvu;
tā kā Direktīvas 70/156/EEK 3. panta 4. punktā un 4. panta 3. punktā jo īpaši paredzēts, ka katrai atsevišķajai direktīvai jāpievieno informācijas dokuments, kurā iekļauti minētās direktīvas I pielikuma attiecīgie punkti, kā arī VI pielikumā noteiktais tipa apstiprinājuma sertifikāts, lai šo tipa apstiprinājumu var datorizēt;
tā kā ar Padomes Direktīvu 77/649/EEK (1977. gada 27. septembris) par dalībvalstu tiesību aktu tuvināšanu attiecībā uz mehānisko transportlīdzekļu vadītāju redzamības lauku [4], kurā jaunākie grozījumi izdarīti ar Komisijas Direktīvu 90/630/EEK [5], radīta transportlīdzekļiem vajadzīgo raksturlielumu noteikšanas procedūra;
tā kā, ņemot vērā tehnikas attīstību, ir iespējams pielāgot Direktīvu 78/318/EEK, lai testu specifikācijas un procedūras tuvinātu faktiskajiem šo ierīču darbības apstākļiem;
tā kā šīs direktīvas noteikumi ir saskaņā ar atzinumu, ko sniegusi ar Direktīvu 70/156/EEK izveidotā Komiteja pielāgošanai tehnikas attīstībai,
IR PIEŅĒMUSI ŠO DIREKTĪVU.
1. pants
Direktīvu 78/318/EEK groza šādi.
1. Direktīvas 1. pantā iekavās frāzi "Direktīvas 70/156/EEK I pielikumā definētie" aizstāj ar frāzi "Direktīvas 70/156/EEK II pielikuma A iedaļā definētie".
2. Direktīvas 2. pantu groza šādi:
a) pirmajā ievilkumā vārdus "I līdz V pielikuma" aizstāj ar "attiecīgo pielikumu";
b) otrajā un trešajā ievilkumā vārdus "Direktīvas 70/156/EEK 9.a panta nozīmē" aizstāj ar "Direktīvas 70/156/EEK 2. panta nozīmē".
3. Direktīvas 3. pantu groza šādi:
a) panta 1. punktu groza šādi:
i) pirmajā ievilkumā vārdus "I līdz V pielikuma" aizstāj ar vārdiem "attiecīgo pielikumu";
ii) otrajā ievilkumā vārdus "Direktīvas 70/156/EEK 9.a panta nozīmē" aizstāj ar vārdiem "Direktīvas 70/156/EEK 2. panta nozīmē";
b) panta 2. punktā vārdus "Direktīvas 70/156/EEK 9.a panta nozīmē" aizstāj ar vārdiem "Direktīvas 70/156/EEK 2. panta nozīmē".
4. Direktīvas 4. pantā "2.2." aizstāj ar "2.1.".
5. Direktīvas 5. pantā vārdus "I līdz VII pielikuma" aizstāj ar "pielikumu".
6. Pielikumu sarakstu, kā arī I, II, VI un VII pielikumu groza saskaņā ar šīs direktīvas pielikumu.
2. pants
1. Dalībvalstis no 1995. gada 1. jūlija priekšējā stikla tīrīšanas un apskalošanas ierīču dēļ nedrīkst:
- atteikt piešķirt EEK tipa apstiprinājumu vai valsts tipa apstiprinājumu attiecībā uz transportlīdzekļa tipu vai priekšējā stikla tīrīšanas un apskalošanas ierīces tipu vai
- aizliegt transportlīdzekļu reģistrāciju, pārdošanu vai nodošanu ekspluatācijā vai priekšējā stikla tīrīšanas un apskalošanas ierīču pārdošanu vai nodošanu ekspluatācijā,
ja priekšējā stikla tīrīšanas un apskalošanas ierīces atbilst ar šo direktīvu grozītās Direktīvas 78/318/EEK prasībām.
2. No 1996. gada 1. janvāra dalībvalstis:
- vairs nepiešķir EEK tipa apstiprinājumu un
- var atteikt piešķirt valsts tipa apstiprinājumu
transportlīdzekļa tipam priekšējā stikla tīrīšanas un apskalošanas ierīču dēļ, kā arī priekšējā stikla tīrīšanas un apskalošanas ierīces tipam, ja nav izpildītas ar šo direktīvu grozītās Direktīvas 78/318/EEK prasības.
3. Neatkarīgi no iepriekšminētā 2. punkta, rezerves sastāvdaļu gadījumā dalībvalstis turpina piešķirt priekšējā stikla tīrīšanas un apskalošanas ierīču EEK tipa apstiprinājumu saskaņā ar Direktīvas 78/318/EEK sākotnējo versiju, ja šādas priekšējā stikla apskalošanas ierīces:
- ir paredzētas uzstādīšanai transportlīdzekļiem, ko jau izmanto, un
- atbilst minētās direktīvas prasībām, kuras tikušas piemērotas tad, kad transportlīdzekļus reģistrēja pirmoreiz.
3. pants
1. Dalībvalstīs stājas spēkā normatīvie un administratīvie akti, kas vajadzīgi, lai līdz 1995. gada 1. jūlijam izpildītu šīs direktīvas prasības, un tās par to tūlīt informē Komisiju.
Kad dalībvalstis pieņem minētos tiesību aktus, tajos iekļauj atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka procedūru, kas jāievēro, izdarot šādu atsauci.
2. Dalībvalstis dara Komisijai zināmus to valsts tiesību aktu svarīgākos noteikumus, ko tās pieņēmušas jomā, uz kuru attiecas šī direktīva.
4. pants
Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
Briselē, 1994. gada 16. decembrī

Labels: 10
7
8
15